medieval-data/medieval-latin-ner-HOME-Alcar-sents huggingface dataset:
Noverint universi presentes pariter et futuri quod , cum causam que inter venerabilem abbatem et monachos Beati Dyonisii ex una parte et filios defuncti Philippi de Leviis , videlicet archidiaconem Pissiacensem , Milonem , Guidonem , Alexandrum et Symonem , ac matrem eorum super quibusdam rebus ex altera vertebatur , Roberto quondam abbati Sancti Germani et nobis summus pontifex delegasset canonice terminandam , tandem controversia inter eos exorta hujusmodi est compositione interveniente direpta : predicti monachi Beati Dyonisii et filii defuncti Philippi de Leviis , archidiaconus Pissiacensis , Milo , Guido , Alexander et Symon , ac mater eorum in nostra presentia convenerunt et coram nobis monachi Beati Dyonisii predictis filiis Philippi de Leviis et matri eorum granchiam de Mesnilseum cum pertinenciis suis et omnes censivas quas de Beato Dyonisio usque ad tempus hujus facte compositionis tenebant , salvis suis redditibus quos ibi consueverunt habere atque justicia , quitaverunt , excepto feodo Balduini Cochere , reddito illis precio quod pro illo dederunt .
Monachis beati Dyonisii predicti fratres ac mater eorum penitus quitaverunt molendino de Chastellon et omnes emptiones quas apud Bellum Ramum fecit pater eorum et terra de Moncel et de Champremeries , salvis sibi redditibus quos ibi habere sunt solvi .
Assignaverunt preterea hominibus Beati Dyonisii prenominati fratres ad usuarium nemoris sui quinquaginta arpennos conjunctos nemori monachorum Beati Dyonisii predictis hominibus pro usuario assignato ; residuum nemoris sui predicti fratres tenebunt in pace ita quod fundus terre erit Beati Dyonisii si ipsum nemus contigerit extirpari .
| Compositio inter ecclesiam Beati Dyonisii et Templarios super nemore de Trapis | Ego frater Andreas de Coloces , domorum Templi in Francia humilis procurator , notum facimus tam presentibus quam futuris quod , cum coram venerabilibus viris Johanne abbate et M .
priore Sancte Genovefe Parisiensis auctoritate apostolica inter abbatem et monachos Sancti Dyonisii ex una parte et nos ex altera super quadam decima quam dicti monachi a longo tempore quiete possederant et a qua spoliati a nobis ejus restitutionem coram predictis judicibus a nobis a nobis petebant , in territorio quod vulgo dicitur Villa Dei de Malo Repasto , et super usuario quod a prenominatis abbate et monachis petebamus in quodam nemore ipsorum monachorum quod vulgo dicitur Nemus Beate Marie de Argentolio juxta villam de Trapes questio verteretur , tandem inter predictos monachos et nos amicabiliter fuit compositum in presencia predictorum judicum in hunc modum : dicti monachi habebunt decimas de terris quas nos excolimus et quas in futurum excolemus propriis laboribus et expensis infra decimationem quam habet predicta in territorio ville de Malo Repasto , infra parrochias de Trapis et de Erencort , non obstante aliquo privilegio nostro .
Nos vero habebimus usuarium in predicto nemore dicte domui nostre de Malo Repasto et vineis nostris dicte domui pertinentibus ; homines vero nostri quos habemus et quos habituri sumus in villa que dicitur dicitur La Verrere habebunt usuarium in predicto nemore , in mortuo scilicet , ita quod ille qui habebit equum singulis annis memoratis monachis et participibus ejusdem nemoris tres minas avene dabit infra octabas Nativitatis Domini , et qui equum non habuerit pro habendo usuario dabit eisdem tres minellos avene similiter annuatim infra octabas Nativitatis Domini persolvendos , salvo jure in omnibus tam predicte ecclesie quam aliorum .
| Compositio inter nos et Templarios de nemore et aliis apud Trapas | Johannes Dei gratia abbas et Michael prior Sancte Genovefe Parisiensis , omnibus ad quos presentes littere pervenerint , salutem .
Universitati vestre notum facimus quod , cum coram nobis auctoritate apostolica inter abbatem et monachos Sancti Dyonisii ex una parte et Templarios ex altera super quadam decima quam dicti monachi a longo tempore quiete possederant et a qua a Templariis spoliati ejus restitutionem petebant coram nobis a dictis Templariis in territorio quod vulgo dicitur Villa Dei de Malo Repasto , et super usuagio quod antefati Templarii petebant a prenominatis abbati et monachis in quodam nemore ipsorum monachorum quod vulgo dicitur Nemus Beate Marie de Argentolio juxta villam de Trapes questio verteretur , tandem de parcium voluntate amicabiliter fuit inter eos coram nobis compositum in hunc modum quod dicti monachi habebunt decimas de terris quas fratres Templi excolunt et quas in futurum excolent propriis laboribus et expensis infra decimationem quam habet ecclesia Sancti Dyonisii in territorio Ville Dei de Malo Repasto , infra parrochias de Trapes et de Erencort , non obstante aliquo privilegio fratrum milicie Templi .
Templarii vero habebunt usuagium in predicto nemore predicte domui sue de Malo Repasto et vineis suis dicte domui sue pertinentibus ; homines vero Templariorum quos habent et quos habituri sunt in villa que dicitur La Verrere habebunt usuagium in predicto nemore , in mortuo scilicet , ita quod ille qui habebit equum singulis annis memoratis monachis et participibus ejusdem nemoris tres minas avene dabit infra octabas Nativitatis Domini , et qui equum non habuerit pro habendo usuario dabit eisdem monachis tres minellos avene similiter annuatim infra octabas Nativitatis Domini persolvendos , salvo jure in omnibus tam predicte ecclesie quam aliorum .
| Quod Guido de Charsia petebat carretum super homines nostros de Bello Ramo | Ego Guido de Cabrosia , notum facio universis presentibus pariter et futuris quod , cum peterem ab ecclesia Beati Dyonisii carretum super homines suos baslive de Bello Ramo , tandem compromisi in magistrum Radulfum et elemosinarium Beati Dyonisii et dominum Gilonem de Versaliis , baslivum domini regis , super carreto , et quicquid ipsi inde dicerent me inviolabiliter servaturum fidei mee interpositione firmavi .
Qui , diligenti inquisitione facta super carreto , presentibus venerabili Henrico abbate Beati Dyonisii et domino Matheo de Monte Morenciaco et multis aliis , dixerunt quod nichil habebam nec debebam habere in carreto quod petebam , secundum inquisitionem quam fecerant .
Actum apud Capellam villam , prope Montem martirum , in ecclesia sancte Genovefe , anno Domini Mo CCo septimo , mense marcio .
| Compositio abbatis Beati Dyonisii et Guidonis de Cabrosia | Nos Radulfus elemosinarius Beati Dyonisii et Gilo de Versaliis domini regis baslivus et miles , notum facimus universis presentibus pariter futuris quod , cum Guido de Cabrosia miles peterent ab ecclesia Beati Dyonisii carretum super homines suos baslivo de Bello Ramo , tandem compromisit idem Guido in nos super carreto et quicquid inde diceremus se inviolabiliter servaturum fidei sue interpositione firmavit .
Et nos , diligenti inquisitione facta super carreto , presentibus venerabili Henrico abbate Beati Dyonisii et domino Matheo de Monte Morenciaco et multis aliis , diximus quod nichil habebat nec debebat habere in carreto quod petebat , secundum inquisitionem quam feceramus .
Quod dictum nostrum ratum habens , recognovit predictus Guido quia jus in carreto nullum habebat et imperpetuum omne carretum quitavit , si quid juris in carreto habebat .
Quod dictum nostrum et recognitio ejusdem Guidonis atque quitatio super carreto ut inviolabilem obtineat firmitatem nec in posterum valeat reclamari , presentem paginam inde conscriptam sigillis nostris curavimus confirmare .
Actum apud Capellam villam , prope Montem martirum , in ecclesia Sancte Genovefe , anno Domini Mo CCo septimo , mense marcio .
| Compositio de nemore de Trapis | Ego Johannes Palee et Guillelmus Escuacol , fratres , notum facimus universis quod de discordia que vertitur inter nos ex una parte et dominum abbatem Beati Dyonisii , priorem Argentolii et capitulum Argentoli ex alia super nemore juxta Trapas quod vocatur Nemus Sancte Marie et super terra quam Richardus Loveus dicitur dedisse Beato Dyonisio pro bono pacis nos in fratrem Aimardum et me scilicet et et Johannem Palee , predicti abbas et monachi in dominum hugonem cantorem Beati Dyonisii et magistrum Radulphum priorem de Strata compromisimus tali modo quod , facta inde legitima inquisitione , dabunt utrique parti jus suum vel per jus vel per compositionem pacis et , si predicti quatuor quibus committimus totam causam non possent inter se concordare , dominus Guillelmus Pastor terminaret bene et legitime causam istam , ultimam manum apponendo ; et dabimus tam nos quam predicti abbas et monachi sufficientes plegios antequam predicti arbitri proferant dictum suum de ista pactione legitime observanda et tenenda ; et ipsi quatuor prefati arbitri citra festum Omnium Sanctorum proximo venturum super causa prefata debent proferre dictum suum .
| Carta abbatis de Valle Sarnaii de XXV solidis censualibus et de piscatione stagni | Frater Guido dictus abbas Vallium Sarnaii et ejusdem loci conventus , universis ad quos presens scriptum pervenerit , in Domino salutem .
Noverit universitas vestra quod venerabilis abbas Henricus Beati Dyonisii et ejusdem loci conventus concesserunt nobis imperpetuum possidendos decem arpennos et unum quarterium pratorum in valle de Domna Petra sitorum et centum arpennos nemoris quos defunctus Guido dominus Cabrosie in elemosinam nobis legaverat de quarta parte sua nemoris Beati Dyonisii quam tenebat ab ipsis monachis , ita quod inde prefatis monachis annuatim persolvemus viginti quinque solidos parisiensium censuales in festo sancti Andree apostoli , salva ipsis ibidem justicia quantum ad seculares .
Et in istis viginti quinque solidis censualibus computabitur ille census quem ipsis antea solvebamus secundum tenorem carte quam nobis bone memorie venerabilis abbas Guillelmus jamdudum concesserat .
Et quando abbas Beati Dyonisii ad partes illas accedet , piscari faciet in stagnis nostris que sunt nemus Beati Dyonis .
| Carta de Mesnolio Beati Dyonisii | Petrus , Dei gratia Parisiensis episcopus , universis presentes litteras inspecturis , salutem in Domino .
Universitati vestre notum facimus quod , cum ecclesia Sancti Lamberti , Parisiensis dyocesis , terram circiter septem arpenos continentem et hospitibus assignatam juxta ecclesiam de Mesnolio Beati Dyonisii haberet , sacerdos Sancti Lamber pro utilitate ecclesie sue commutacionem cum ecclesia Beati Dyonisii faciens , quicquid juris in dicta terra , in censu , redditibus aliisque consuetudinibus et justicia habebat dicte ecclesie Beati Dyonisii de licencia nostra dimisit imperpetuum .
Ecclesia vero Beati Dyonisii in memorate terre recompensationem decem sextarios hybernagii in duabus partibus quas habet in decima de Mesnolio dicto sacerdoti ejusque successoribus annuatim reddere tenetur .
Abbas etiam et monachi Beati Dyonisii debent facere grangiam in proprisio suo apud dictum Mesnolium vel extra ubi viderint melius expedire et predictus sacerdos terciam partem expensarum ministrabit ibique fructus predicte decime tantum reponentur ; cujus granchie unam clavem et etiam terciam partem memoratus sacerdos imperpetuum habebit ad usum suum ibidem de tercia parte dicte decime faciendum , salva ecclesie Beati Dyonisii proprietate soli in quo edificata fuerit granchia et ibidem justicia .
| De Senliciis et de Dompna Petra confirmatio novalium | Petrus , Dei gratia Parisiensis episcopus , omnibus presentes litteras inspecturis , salutem in Domino .
Noverit universitas vestra quod , cum peteremus ab abbate et conventu Sancti Dyonisii decimas novalium a tempore Lateranensis concilii sub domino Alexandro celebrati factorum in parrochiis de Denna Petra et de Senliciis , de Ruolio , de Valle Cressun , de Columbis , de Asneriis et de Mesnilio Sancti Dyonisii ac Nova Villa Sancti Dyonisii , que est versus Tornent , et de Trembleio ac Villa Picta , et fructus inde perceptos , dicti quoque abbas et conventus reconvenirent nos super usu aque Secane a fluvio Saure inferius per duas leugas seu unam et dimidiam , cum molendinis constructis in ea , et jure patronatus ecclesiarum de Villa Teniosa et Petra Ficta cum proventibus inde perceptis ; tandem nos et abbas et conventus Sancti Dyonisii , mediante venerabili patre Garino Silvanectensi episcopo , in hanc formam pacis convenimus , videlicet quod aqua Secane a fluvio Saure usque ad locum qui dicitur Albus Portus et molendina ad pontem Sancti Clodaldi constructa nobis et successoribus nostris imperpetuum remanebunt pacifice , libere et quiete ; jus vero patronatus ecclesiarum de Villa Teniosa et de Petra Ficta decetero ad monasterium Sancti Dyonisii pertinebit , ut , personis que nunc sunt in ecclesiis suis cedentibus vel decedentibus , personis ydoneas abbas Sancti Dyonisii ad illas ecclesias archidiacono et episcopo Parisiensibus presentet instituandas ab ipso episcopo ; quartam quoque partem decimarum de novalibus a tempore Lateranensis concilii sub domino Alexandro celebrati factis in supradictis parrochiis , in quibus petebamus decimas novalium , habebimus nos et successores nostri imperpetuum , et monasterium Sancti Dyonisii alias tres partes dictarum decimarum ; que autem novalia facta sint in predictis parrochiis tempore memorati concilii , inquirent G .
archidiaconus Parisiensis ecclesie a nobis electus , et Helyas elemosinarius Sancti Dyonisii electus ab abbate et conventu Sancti Dyonisii , et magister Hemericus canonicus Silvanectensis datus a domino Silvanectensi episcopo ; si autem aliquis illorum decederet vel commode inquisitioni faciende interesse non posset vel nollet , ille qui ipsum instituit loco illius alium subrogabit , donec primus possit commode interesse , et si tres non venirent ad dies assignatos , duo nichilominus procederent , tercio etiam non excusato nec veniente ; monachi autem jurare tenebuntur qui fuerint nominati ad dicendam veritatem , et alii qui fuerint nominati compellentur per nos et per abbatem Sancti Dyonisii ad dicendam veritatem et alii qui fuerint nominati compellentur per nos et per abbatem Sancti Dyonisii ad dicendam veritatem , si eos poterimus compellere ; inquisitio autem ista fiet de plano et sine allegationibus , et credetur sine qualibet allegatione tribus inquisitoribus vel duobus ex illis , et fiet inquisitio ista infra octabis Pentecostes , et si necesse fuerit tres inquisitores vel duo ex illis terminum illum poterunt prorogare sicut viderint expedire .
Si autem abbas et conventus predicti aliqua de novalibus illis excolerent , non solverent inde decimas ; si aliis excoleret , solveret inde decimas modo predicto , nobis scilicet quartam partem et predictis monachis tres partes ; decimas autem quas petebat presbiter de Argentolio apud aliis , t bladi quam vini , in parrochia de Argentolio a monasterio Sancti Dyonisii et prioratu de Argentolio , et minutam decimam quam predicti monachi habuerunt hactenus in predicta parrochia , de voluntate et permissione nostra quitavit idem presbiter imperpetuum monasterio Sancti Dyonisii et prioratui de Argentolio , et nos eisdem predictas decimas confirmavimus ; nos autem tacere faciemus presbiteros de Senliciis , de Valle Cressun , de Mesnilio Sancti Dyonisii , de Nova Villa Sancti Dyonisii versus Tornent super ampliatione beneficiorum facienda secundum constitutionem generalis concilii sub domino Innocencio tertio celebrati , ita quod , si quis de predictis quatuor presbiteris diceret ecclesiam suam duodecim libras non valere , et super hoc impeteret predictos monachos ad faciendum augmentum usque ad duodecim libras , liceret predictis monachis retinere portionem assignatam presbitero a nobis de novalibus supradictis donec esset satisfactum eisdem ; insuper predicti presbiteri quitaverunt imperpetuum auctoritate nostra monasterium Sancti Dyonisii a predicta augmentatione ; preterea nos et presbiter de Argentolio quitavimus fructus , proventus , expensas et dampna ex causis predictis monachis memoratis , et ipsi versa vice quitaverunt nos et presbyterum de Argentolio de omnibus supradictis , scilicet fructibus , proventibus , expensis et dampnis ex causis predictis .
Hanc autem compositionem nos , Stephanus decanus et capitulum Parisienses , ratam habemus et approbamus .
In cujus rei firmitatem , nos , episcopus et capitulum Parisienses , presentem paginam sigillum nostris fecimus communiri .
| De decimis et ampliatone benefitorum secundum constitutionem generalis concilii | Petrus , Dei gratia Parisiensis episcopus , omnibus presentes litteras inspecturis , salutem in Domino .
Noverint universi quod Johannes dictus Bigot miles , dominus de Condeio super Rillam , in nostra presencia constitutus , recognovit se vendidisse et imperpetuum quitavisse religiosis viris abbati et conventui Beati Dyonisii in Francia duo arpenta et dimidium quarterium vinearum que habebat , ut dicebat , sita apud Petram Frictam in clauso quod dicitur de Barra , in censiva dictorum abbatis et conventus , et quamdam domum sitam apud Sanctum Dyonisium in vico qui vocatur la Chavalerie , juxta domum Ade de Haubertivillare , in censiva similiter dictorum abbatis et conventus , pro quatuor viginti libris et tringinta uno solidis et octo denariis parisiensium , de quibus dictus Johannes miles tenuit se coram nobis plenarie pro pagato in pecunia numerata , renuncians expresse exceptioni non numerate , non tradite et non solute pecunie .
Et promisit dictus Johannes miles , fide sua in manu nostra prestita corporali , quod contra dictam vendicionem per se vel per alium decetero non veniet nec eam aliquatenus revocabit , nec faciet revocari .
Johanna vero , uxor Johannis militis , et Galterus , frater ipsius militis , et Burgundia , soror dictorum Johannis militis et Galteri , in nostra presencia constituti , dictam vendicionem tam de dictis vineis quam de domo antedicta factam voluerunt , laudaverunt , concesserunt et etiam approbaverunt , fide sua in manu nostra prestita promittentes spontanei , non coacti quod in dictis rebus venditis aliquid juris ratione dotalicii , hereditatis , conquestus , caduci sive alia ratione quacumque decetero non reclamabunt per se vel per alios nec facient reclamari , nec dictos abbatem et conventum super dictis rebus venditis molestabunt nec facient aliquatenus molestari .
Immo promiserunt sub eadem fide tam dictus Johannes miles quam dicti Johanna uxor sua , Galterus frater suus et Burgundia eorumdem fratrum soror quod ipsi garantizabunt et defendent dictas res venditas dictis abbati et conventui ad usus et consuetudines Francie contra omnes .
In cujus rei testimonium et munimen , presentibus litteris , ad peticionem et instanciam dictorum Johannis militis et Johanne ejus uxoris , Galteri fratris ipsius militis et Burgundie ejusdem sororis , sigillum curie nostre duximus .
| Compositio super hominibus de villa que dicitur Barra | Ego Secilia de Alneto , relicta Roberti Malivicini militis , notum facio universis presentes litteras inspecturis quod , cum ecclesia Beati Dyonisii traxisset hospites meos de Barra in causam Meldis coram judicibus a domino papa delegatis super quibusdam interprisionibus inter villam dictam et nemus Beati Dyonisii ibidem situm , que juditio bonorum virorum taxate fuerunt usque ad tres arpennos ad perticam Beati Dyonisii de Mesnilio , tandem coram abbate Beati Dyonisii ad petitonem meam dicta contentio taliter fuit sopita quod hospites mei de Barra habebunt et tenebunt illos tres arpennos ab ecclesia Beati Dyonisii ad censum duodecim denariorum in festo sancti Andree apostoli apud Bellum Ramum domum Beati Dyonisii solvendorum .
| Super hoc quod presbiter de Mesnilio quitavit quicquid juris habebat in nemore de Bella Penna | Petrus Dei gratia Parisiensis episcopus , universis presentem paginam inspecturis , salutem in Domino .
Noverit universitas vestra quod , cum causa verteretur inter abbatem et conventum Beati Dyonisii , ex una parte , et N .
presbiterum de Mesnilio Sancti Dyonisii , ex altera , coram abbate et priore Sancti Pharahonis et magistro P .
de Castaneto canonico Meldensi , judicibus a domino papa delegatis , super quodam usuagio quod idem presbiter dicebat se habere in nemore Beati Dyonisii quod vocatur Bella Penna , tandem , nobis mediantibus , dicti abbas et conventus et N .
presbiter , de voluntate et assensu nostro , quitavit imperpetuum abbati et conventui Beati Dyonisii , quicquid juris habebat vel habere debebat in prenominato nemore Beati Dyonisii .
| Compositio de decimis inter abbates Cisterciencis ordinis et Sancti Petri de Cella | Petrus , Dei gratia Parisiensis episcopus , Stephanus decanus totumque capitulum ecclesie Parisiensis , omnibus presentes litteras inspecturis , salutem in Domino .
Noveritis quod nos inquisitionem quam fecerunt viri venerabiles G .
archidiaconus ecclesie Parisiensis , Helyas elemosinarius ecclesie Beati Dyonisii et magister Hemericus canonicus Beate Marie Silvanectensis super novalibus in Parisiensi dyocesi constitutis , de quorum decimis auctoritate apostolica questio vertebatur coram de Ripatorio , Cisterciensis ordinis , et Sancti Petri de Cella abbatibus et decano Sancti Stephani Trecensis , ratam habemus quantum ad ea qua ipsi inquisitores dixerunt , sicut in litteris eorumdem inquisitorum continetur et in auctentico de forma pacis confecto super modo inquisitionis .
| De majore de Dompna Petra | Nos Guillelmus Menerii , Gilo Bullic' , Teobaldus Macer et Tiboudus Carnotensis , notum facimus universis ad quos presentes littere pervenerint quod , cum inter ecclesiam Beati Dyonisii , ex una parte , et Matheum majorem de Dompna Petra , ex altera , contentio verteretur super majoria de Dompna Petra et super dampnis injuriis quas idem Matheus et fratres ejus ac nepotes intulerant ecclesie nominate , sicut ipsa nobis conquerendo monstravit , tandem de bonorum virorum consilio ipsa ecclesia Beati Dyonisii et dictus Matheus major coram nobis in priorem , subpriorem et thesaurarium Beati Dyonisii super dictis querelis compromiserunt , ita quod quicquid predicti prior , subprior et thesaurarius ordinarent bona fide , facta prius super dictis querelis diligenter inquisitione , prout viderint expedire , dictus major tenentur inviolabiliter observare ; et idem major crantavit quod ad hanc compromissionem tenendam dictos fratres suos et nepotes inducent et miteret , alioquin ecclesia Beati Dyonisii compromissionem istam non teneretur aliquatenus observare .
Condictum est etiam quod dictus Matheus major dabit et faciet dari pro se et suis meliores fidejussores quos ipse et sui poterunt habere per suum sacramentum ; preter hoc majoriam et quecumque tenet ab ecclesia Beati Dyonisii obligavit ad hoc quod , si contra dictum prefatorum arbitrorum veniret , ipsam majoriam et alia predicta amitteret , deinceps ab ecclesia Beati Dyonisii imperpetuum pacifice possidenda ; adjectum est etiam quod dicti fratres et nepotes ipsius majoris tenentur ad id faciendum ; et per hanc compromissionem omnes illi qui erant in guerra aut discordia occasione predictarum querelarum remanebunt in bona fide .
Sciendum est etiam quod , si dictus major non posset dare fidejussores ydoneos super hac compromissione tenenda , ipse teneret prisionem apud Sanctum Dyonisium vel in loco alio competenti , quem ei dicti tres compromissarii duxerint assignandum .
| Compromissio de consuetudine quam petebat major de Dampetra in nemoribus nostris | Nos Guillelmus Manerii castellanus Stampensis et Renoldus Arcuarius serviens domini regis , omnibus presentes litteras inspecturis , salutem .
Noverit universitas vestra quod venerabilis pater Petrus abbas Sancti Dyonisii et ejusdem loci conventus , ex una parte , et Matheus major eorum de Dampetra , fratres ejus , soror ejus et uxor ejus , ex altera , in nos compromiserunt de pace componenda super contentione que erat inter ipsos pro consuetudine quam dictus major petebat in nemoribus Beati Dyonisii .
Nos vero per pacis conpositionem decrevimus quod dictus abbas et conventus darent et concederent dicto majori in augmentum majorie sue centum et octoginta arpennos bosci Beati Dyonisii de Chardonen' W'illi , capiendos versus Caprosiam , eodem modo tenendos quo et majoriam suam dinoscitur possidere .
Dictus vero major , fratres ejus , soror et uxor ejus , datis sacramentis coram domino rege et mandato ejus , propter supradictam donacionem ei factam omnibus consuetudinibus et juri que in omnibus nemoribus Beati Dyonisii vendicabant vel reclamabant imperpetuum renunciaverunt .